62019TJ0700_INF
Vispārējās tiesas (piektā palāta) 2021. gada 15. septembra spriedums –
Ghaoud/Padome
(lieta T‑700/19)
Kopējā ārpolitika un drošības politika – Ierobežojoši pasākumi saistībā ar situāciju Lībijā – Līdzekļu iesaldēšana – To personu, vienību un struktūru saraksts, kurām piemērojama līdzekļu un saimniecisko resursu iesaldēšana – Ierobežojumi ieceļošanai Eiropas Savienības teritorijā un tās šķērsošanai – Tādu personu saraksts, kam piemēro ierobežojumus ieceļošanai Savienības teritorijā un tās šķērsošanai – Prasītāja vārda saglabāšana sarakstos – Pienākums norādīt pamatojumu – Kļūda vērtējumā – Prasītāja nāve
1.
Tiesvedība – Pierādījumu iesniegšana – Termiņš – Novēlota pierādījumu un piedāvāto pierādījumu iesniegšana – Nosacījumi
(Vispārējās tiesas Reglamenta 85. pants)
(skat. 46. un 47. punktu)
2.
Iestāžu akti – Pamatojums – Pienākums – Piemērojamība – Ierobežojoši pasākumi saistībā ar situāciju Lībijā – Lēmums, kas iekļaujas attiecīgajai personai zināmā kontekstā – Īsa pamatojuma pieļaujamība – Individuāli, specifiski un konkrēti iemesli, kas pamatojuši ieinteresētās personas saglabāšanu to personu sarakstā, uz kurām attiecas minētie pasākumi
(LESD 296. pants; Padomes Lēmuma (KĀDP) 2015/1333, kas grozīts ar Lēmumiem (KĀDP) 2019/1299 un (KĀDP) 2020/1137, II un IV pielikums; Padomes Regulas 2016/44 III pielikums, Regulas 2019/1292 un 2020/1130)
(skat. 58. – 63. punktu)
3.
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Lībijā – Pārbaudes apjoms – Pierādījums par pasākuma pamatotību – Savienības kompetentās iestādes pienākums apstrīdēšanas gadījumā pierādīt to motīvu pamatotību, kas izvirzīti pret attiecīgajām personām vai vienībām
(Eiropas Savienības Pamattiesību hartas 47. pants; Padomes Lēmuma (KĀDP) 2015/1333, kas grozīts ar Lēmumiem (KĀDP) 2019/1299 un (KĀDP) 2018/1137, II un IV pielikums; Padomes Regulas 2016/44 III pielikums, Regulas 2019/1292 un 2020/1130)
(skat. 76. – 81. punktu)
Priekšmets
Prasība, kura celta uz LESD 263. panta pamata un ar kuru tiek lūgts atcelt, pirmkārt, Padomes Īstenošanas lēmumu (KĀDP) 2019/1299 (2019. gada 31. jūlijs), ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā (OV 2019, L 204, 44. lpp.), un Padomes Īstenošanas lēmumu (KĀDP) 2020/1137 (2020. gada 30. jūlijs), ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā (OV 2020, L 247, 40. lpp.), ciktāl ar tiem Abdel Majid Al Gaoud vārds un uzvārds ir saglabāts sarakstos, kuri iekļauti II un IV pielikumā Padomes Lēmumam (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (OV 2015, L 206, 34. lpp.), un, otrkārt, Padomes Īstenošanas regulu (ES) 2019/1292 (2019. gada 31. jūlijs), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā (OV 2019, L 204, 1. lpp.), un Padomes Īstenošanas regulu (ES) 2020/1130 (2020. gada 30. jūlijs), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā (OV 2020, L 247, 14. lpp.), ciktāl ar tiem Abdel Majid Al Gaoud vārds un uzvārds ir saglabāts sarakstā, kurš iekļauts III pielikumā Padomes Regulai (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (OV 2016, L 12, 1. lpp.).
Rezolutīvā daļa
1)
Atcelt Padomes Īstenošanas lēmumu (KĀDP) 2019/1299 (2019. gada 31. jūlijs), ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā, un Padomes Īstenošanas lēmumu (KĀDP) 2020/1137 (2020. gada 30. jūlijs), ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā, ciktāl ar tiem Abdel Majid Al Gaoud vārds un uzvārds ir saglabāts sarakstos, kuri iekļauti II un IV pielikumā Padomes Lēmumam (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP.
2)
Atcelt Padomes Īstenošanas regulu (ES) 2019/1292 (2019. gada 31. jūlijs), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā, un Padomes Īstenošanas regulu (ES) 2020/1130 (2020. gada 30. jūlijs), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā, ciktāl ar tiem Abdel Majid Al Gaoud vārds un uzvārds ir saglabāts sarakstā, kurš iekļauts III pielikumā Padomes Regulai (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011.
3)
Eiropas Savienības Padome sedz savus tiesāšanās izdevumus un atlīdzina Abdel Majid Al Gaoud mantinieka Tareg Ghaoud tiesāšanās izdevumus.